— Калі пачыналі мы з разрозненых ініцыятыў, то сёння можна казаць пра існаванне ў Беларусі сфарміраванага дзіцячага руху, арганізаванай рэалізацыі дзіцячых ініцыятыў. Гэта вельмі важна, — адзначыла падчас цырымоніі адкрыцця рэспубліканскага форуму Надзея Васільеўна Васільчанка. — Падчас форуму ўдзельнікі выберуць Рэспубліканскі каардынацыйны савет маладзёжных парламентаў — орган, які будзе каардынаваць дзейнасць усіх дзіцячых і маладзёжных парламентаў краіны. Іх развіццю ў Беларусі вельмі паспрыяла супрацоўніцтва з ЮНІСЕФ. З 2006 года мы ўключыліся ў рэалізацыю ініцыятывы “Горад, дружалюбны да дзяцей”, і сёння ў Беларусі налічваецца ўжо 25 такіх гарадоў. Вельмі прыемна бачыць на форуме ўдзельнікаў папярэдніх гадоў, якія працягваюць займаць актыўную жыццёвую пазіцыю і прыязджаюць на рэспубліканскі злёт лідараў ужо ў якасці мадэратараў.